text: "ақ жол" газетіне жазылу ақ жол қазақстанның қоғамдық-саяси ойының және мәдени-ағарту ісінің дамуына ықпал еткен газет. 1920 25 жылдары ташкентте түркістан компартиясы ок мен түркакср-ы оак-нің органы, 1925 26 жылдары шымкентте бк(б)п сырдария губкомының органы ретінде шығарылды. алғашқы редакторы с.қожанов. кейін газетті шығарушы, редакторлардың ішінде н.төреқұлов, с.оспанов, и.тоқтыбаев т.б. болды. оның жұмысына м.дулатов, ж.аймауытов, х.досмұхамедов, і.жансүгіров, а.байтұрсынов, б.сүлеев, т.шонанов т.б. қазақ зиялыларының үлкен шоғыры араласқан. басылым беттерінде алаш қозғалысының қайраткерлері қазақ халқының мүддесіне қатысты тақырыптарды қозғап, құнды мақалалар жариялады. газеттің саяси-идеялық бағыты ұнамады. оның жұмысына көп кедергілер жасалды. коммунистер “қызыл” деген сөзі бар атауды алмай, газеттің “ақ жол” атануының өзінен күдікті мән іздеді. осыған орай с.қожанов “ақ жол” біздің ақ батамыз, ақ жүрегіміз, ақ көңіліміз екенін қазақ-қырғыз жұрты ақылымен біліп, жүрегімен сезеді” деп жазды (1921, №115, желтоқсан). 1925 жылы 29 мамырда и.в.сталин рк(б)п қазақ өлкелік комитетіне жолдаған “қазақ баспасөзі туралы” хатында ақ жол” мен “ақгвардияшыл эмигрант” м.шоқай арасында идеялық бірліктің байқалатындығын жазып, партияда жоқ коммунистік басылымға жолатпауды талап етті. сталиннің хаты ескі интеллигенцияны қуғындауға жол ашып, 20-жылдардың алғашқы жартысында қазақстанда жарық көрген ұлттық басылымдарға үлкен соққы болып тиді және жариялық пен демократиялық атаулыны әміршіл-әкімшіл жүйемен ауыстыруға негіз берді. ақ жол” газеті халық алдындағы борышын адал орындаған, ұлттың рухын көтеретін басылымдардың бірі болды.